钦定古今图书集成/方舆汇编/职方典/第1097卷 > 漳州府城池考 府志
## 钦定古今图书集成/方舆汇编/职方典/第1097卷 > 漳州府城池考 府志

本府。〈龙溪县附郭。〉

漳州府城池　，在唐无考。宋筑土为子城，周围四里，为门六：东曰“名第” ，曰“清漳” ，西曰“登仙” ，曰“朝真” ，南曰“云霄” ，北曰“庆丰。” 咸平二年，始浚壕，环抱子城。祥符六年，郡守王冕加浚西壕，又于西南隅凿水门，接潮汐，通舟楫。其外城惟竖木栅，围一十五里。绍兴间，郡守张成大毁子城，撤外城东、西、北三面木栅，筑以土，独南一面阻溪，而子城之壕皆在城内矣。嘉定四年，郡守赵汝譡始砌东门以石，高十级，长五百馀丈。绍定三年，邻寇猖獗，郡倅林有宗复砌西南北三面，长二千五百馀丈，为级二十，高一丈七尺。建楼橹，浚河湟，开七门：东曰朝天，西曰安丰，南曰通津，北曰贡珠，西北为小关门，西南为龙溪门，东南为朝宗门，城上建候亭二，其下为闸河三。是岁，郡守江模始至，发镪助役，明年，城成。淳祐九年，郡守章大任重修东、西、北门，增筑城背，并砌石路，与城相周匝。元至正二十六年，陈友定命总制郡事官张理问者，改筑城东、西、北三面而缩入之，独南一面仍旧。围二千一百七十三丈，高三丈五尺，西北一隅依“山，高二丈三尺。月城各围五十丈，浚壕三百五十九丈。东深二丈，广五丈；西深一丈八尺，广四丈。南临大溪，北依山而壑之，为干壕门，惟东西南北四。其南偏作东西二水关，东北一带以城中间地势转高，水势不得南下，别为小沟，从东北隅城下穿一小闸，出城壕中。” 二十七年，明取漳城，仍旧重加“修治，周城为女墙一千五百一十四门，置月城，内外各建楼。月城上为女墙各六十，战楼二十有五，城铺二十有三，水关楼二。” 正统七年，指挥使杨隆重建西北内外门楼。天顺五年，东门内外楼为飓风所拔。明年，杨隆重建外楼五间，重檐高九丈。成化五年，巡抚副都御史滕昭檄分巡佥事黄隆重建内楼七间，三檐，高一十二丈。十四年，西水关楼坏，指挥王景重建城东南址。旧筑土堤，以捍溪流，然潦至辄坏。九年，巡抚副都御史张瑄命作石堤，城址始固。十八年，知府姜谅甃筑外堤，高一丈三尺，长一百馀丈，广一十丈，作亭其上，匾曰“保安。” 郡人陈舒为《记》。弘治十四年，指挥同知侯汴于西北建威镇亭，据登高山之上，岁久城坏。正德间，知府陈洪谟、嘉靖二十五年知府顾四科、二十八年，知府卢璧，各先后递修。隆庆元年，知府唐九德以城北芝山后地僻，修窝铺三间，令百户一员守之。五年，知府罗青霄、同知罗拱辰，重修各城垣，敌台二十一座及四门月城。又于巽方撤旧楼，改建八角楼，匾曰“威镇阁” ，配北“威镇亭” ，制甚雄壮。郡人黄泮有《记》。先是，嘉靖三十二年，因地方有警，知府李侨虑以各城水闸疏虞，刱用铁柱置于闸门。自是城河淤塞，潮水不通。隆庆六年，知府罗青霄乃命撤去铁柱，复令沿河居民挑濬，潮水复通，舟楫无阻。仍命百户一员司守启闭，百姓便之。万历十九年，城南楼灾，署郡推官龙文明重修。三十七年，知府韩擢因新改南桥，露三台洲，改命南门曰“三台” ，东曰“文昌” ，北曰“太初” ，西曰“太平。”

皇清顺治十二年，“海寇”堕城，悉载所砌石投之海中。

世子王恢复。十三年，再筑城。周围一千九百七十一丈一尺，垛口一千零廿四个，窝铺七十九间，四门各筑城楼，而威镇阁竟废。威镇亭虽筑，未几亦废，城楼亦岁久倾圮。康熙八年，副将袁如桂于城上增设火药局，共一十八间，改南门名曰《时阜》。十年，巡海道陈启泰修筑东门楼。三十六年，知县田广英修筑南城楼，其西、北二城楼俱未修筑。五十年十一月，各县复奉部文分修圮废窝铺及诸雉堞云。

外县

漳浦县城池　，旧无城，宋乾道间，令薛世清始立三门：西曰“应龙” ，北曰“永丰” ，东北一门无名。令高稷又建东门曰“东溪” ，改“永丰” 为“拱辰” ，独南门。

尚缺。淳祐初，令赵与淯建四门楼。元至正十二年，达鲁花赤买撒都剌始筑城，围七里，皆砌以石，高一丈二尺，为四门，建楼焉。环城浚壕，深三尺，广一丈，西北倚山者堑之。明正德五年，流贼蜂起，知县胥文相建窝铺二十三所，重建北门楼，改名曰“朝天。” 七年城圮，知县刘桐重筑，增卑而高，围一千一百七十三丈。嘉靖六年，知县周仲又于城内增筑上马道，及清理城外侵地，旧城壕堙塞者，皆令民疏导之。三十八年，知县刘钦命增筑城垣，高四尺，为铺二十四座。扁东门曰“将印” ，西门曰“仰德” ，南门曰“迎薰” ，北门曰“拱极。” 仍于各门增筑月城，周围一千一百九十八丈。四十二年，知县龙雨复创敌楼一十六座，南北郭外中逵各为高楼，名其南曰“镇南” ，北曰“仰北” ，而北更高壮，可视四远。万历以来，城中马道大半颓塌。七年，知县朱廷益增葺，易土为灰，间砌以石。

皇清顺治十二年，堕于《海寇》。十三年，镇守总兵《杨捷》

知县李之琦与邑绅蔡而烷等召匠更筑。城高二丈许，周回一千七百九十八丈，垛一千九百五十有二，减窝铺三，增敌楼二，复筑台于城之西北，扁曰“千秋保障。” 十五年，总兵王进功加建女城于城之四周。城池之制，至兹大备。康熙十三年，总兵刘炎作炮台于鸡笼山，与城为犄角。时千秋台久废。十六年，城守游击张国杰毁炮台，重修之。三十三年，知县朱自陞从居民郑大中等请，以千秋台有伤风水，申告院司，奉批拆卸。复令通邑里班修筑周城之倾圮者。惟南北二敌楼久废为墟，尚未议举。康熙三十八年，邑人以旧制东、西、南各有水门，以泄城内沟渠之水。顺治间，海寇日伺，防守官闭而筑之。今昇平“久，宜复。” 知县陈汝咸乃详督抚开东西二水门，南水门闭塞如故。四十六年大水，东门城崩六丈馀，陈汝咸复捐银修之。

龙岩县城池　，初惟编竹为限，后易以土墙。宋绍定三年，县令赵性夫作西砦以避寇，今曰“官砦” 是也。淳祐己酉，令赵崇揆甃以石。元至元间，令黄士龙又即砦麓筑土城，县治仍在城东，寇至辄毁。至正甲申，邑人卢仲义倡议筑城，并包县治在内，役繁永果。丁酉，令赵昱成之，于是有上下二城。辛丑，达鲁花赤锁住闾以二城难守，乃联筑为一，凿壕以护之。甲辰，令赵琏以西逼高山不利，又拓而大之。围八百七十二丈，高二丈一尺，壕凡九百五十九丈，深一丈五尺。明洪武八年，知县刘文彧复修濬之，为门六：东曰寅宾，西曰西成，南曰南门，曰南津，北曰北门，曰北关。城南＝水门，各建楼其上。正统间，沙寇邓茂七之乱，官民之居皆烬。成化五年，顺天府治中邑人丘昂建言修城及乞戍兵。不报。六年，巡抚都御史滕昭申前请，得复城，及立守御千户所。未几滕去，副都御史张瑄继之。檄参将赵昌、知府王文等，计费令兴。泉、漳三府协取砖石，委成于知县韦济。八年，乃兴工辟旧城之西北隅，建守御千户所，砌筑今城视旧增十之三，围一千九十二丈，高二丈一尺。为门五，各以其方。西北为永宁门，各建敌楼，设窝铺十，水门一，壕环之。济升任十四年，知县伍星奎继之而成。杨守阯“记。” 正德间，知县余成、署所指挥杨拱辰，嘉靖二十六年知县胡景华俱修。岁久，南城为水所啮，随筑随圮，东门亦因以坏。三十三年，知县汤相乃于城外筑河为堤，长一百八十馀丈，以捍水患。改门名，东曰“宾阳” ，西曰“迎薰” ，南曰“留晖” ，北曰“拱极” ，西北曰“永宁。” 嘉靖四十年，饶寇戒严，汤相复增高城垣五尺，凿壕广一丈五尺，周围增建敌楼四十一座。塞北门建最高亭于西北堞，以便守望。隆庆四年，南门楼圮于水。万历二年，知县黎绍诜修筑。四年，知县马章重建南郭门，自为“记。” 丁巳六月，大水暴涨，西南至东楼墙俱圮。知县朱泰祯重筑，增高南门楼数尺，御史王命璿《记》。天启辛酉，水圮南隅，上下城三十馀丈，知县张日祥修筑。崇祯甲申，水溢数丈，西东南一带城垣并南门楼与水俱尽。知县董汝昌鸠民筑之，缩小南门，非向明所宜。

皇清顺治十四年，知县王有容重建，巍大与四门等。

改为“文明门。” 先是顺治初土寇屡犯。至九年王有容莅任，重建西门楼，增设木栅，架敌楼一十三座，窝铺相连。黄徽引为《碑记》。康熙二十四年，知县江藻复营修之。东门楼为县治下关。二十二年，知县左岘以其低小不称，乃复为之。增高数层，如砥柱然，展拓高大，创辟一新矣。康熙五十二年大水，南门、北门、西门城垣皆圮。知县陈

人文修筑如故

南靖县城池　旧城，本元至正十六年，县尹韩景晦初筑以土。西南濒双溪，东北濬城壕。城围六百六十三丈，阔一丈，高一丈五尺，四面各为门。明嘉靖六年，知县傅铨包砌以石，高二丈馀。其四门，东曰“迎恩” ，西曰“丰泰” ，南曰“丰济” ，北曰“望阙” ，各建城楼。东、北、西三面为壕，西南延带溪水，窝铺十有二间。二十八年，本府推官陈信署县重修，同知龙遂为之记。嘉靖季，有饶寇之变。四十四年，知县林挺春撤旧甃垛，移筑于大帽山之麓，离旧城里许，垣周五百四十丈，但新营拓落，民居不适。万历二十三年，知县陈宗愈乃移建于元故址。广六百二十七丈有奇，高二丈四尺有奇，敌楼一十四座，窝铺一十二间，女墙逾千，敌楼四、门四，以通往来。另筑水关以泄涨潦。门东曰“惠德” ，南曰“保极” ，西曰“和义” ，北曰“禔福” ，仍濬壕环卫其城。

皇清因之。顺治十二年，为“海寇”所堕。十三年，知县郑

宰奉命仍前址筑之，名门东曰“环珠” ，西曰“卧龙” ，南曰“怀来” ，北曰“玉映。”

长泰县城池　，旧惟土墙，围二百五十三丈，高一丈。宋绍定间，寇至，如入无人之境。端平中，县令郑师申增筑土城，为四门：东曰“武胜” ，西曰“顺成” ，南曰“登科” ，北曰“良冈。” 元至正间，主簿陈文积广其基一千三百馀丈。至明，砌以石，建楼橹凿壕，岁久而坏。正德十年，知县赵珮列木栅以补其缺。十三年，知县朱弦拓而大之，凡筑城九百九十一丈，濒溪者高一丈五尺，负山者一丈三尺。凿山为壕，马道窝铺悉备。后雉堞窝铺倾坏，知县陈塘、王用文相继修理。嘉靖三十一年，知县张杰夫议增城垣，未果。至三十五年，知县萧廷宣增高三尺，各砌以石，改建四门楼，易旧扁。东曰“宾阳” ，西曰“旺金” ，南曰“迎薰” ，北曰“阅武” ，及增置窝铺一十七座，敌楼一十六座。西南门外为通济、接武二石桥。己未，全城之功，实赖早计。万历甲戌，雨水暴涨，东门楼及东南城一带坏，令张应丁修之。壬午，积水城坏，令方应时修。辛卯复坏，令蒋良鼎修。庚寅，飓风大作。癸卯，又风，敌楼铺垛尽坏，令管橘复修。以西郊地势衍旷，楼铺尚缺，乃建楼一座，高可了远，扁曰“金汤永固” ，有记。

皇清顺治十二年，“海寇”堕之，撤城石堆东溪水次，欲

运之厦门旱，水浅，舟不得行。大师至，以旧石依故址筑焉，城复完。

漳平县城池　，初无城，弘治辛亥，流贼温文进乱，乃立木栅为守，后久废。正德元年知县吴照，四年知县洪淳，相继重立。九年，知县徐凤岐奏准分巡佥事胡琏、知府陈洪谟议成，始动官钱，聚砖石包砌。凤岐毕其事，民赖以安。周围六百二十丈，高一丈八尺。为门四：东曰迎恩，南曰朝阳，西曰偃武，北曰拱辰。各竖城楼，为水门三，窝铺九。东西疏渠，南北临溪涧，积久倾圮。嘉靖十年，知县陈世俊修。二十三年，知县桂懋实修。二十六年，倾圮尤甚。署县漳浦主簿朱召重修之。

皇清康熙六年，知县郑琬重建窝铺。十九年，大水浸

《渍陴》隍东北一隅崩颓数十雉，已而西南隅亦倒塌，知县查继纯以次修葺。

平和县城池　，始于正德十四年署印漳平知县徐凤岐建，高“一丈八尺。内城五百六十三丈四尺，外城五百九十六丈二尺。城列四门，门之上各为敌楼，设水门二，旁列窝铺二十，雉堞计一千二百八十四。” 后四门坏，知县谢明德重修。万历三年，知县杨守一以县东门在东北隅，横冲县署，乃改东门于正东街，仍塞水门，复开小水门，于东门旧址偏右，增城垣高四尺，共为二丈二尺，其窝铺倒塌无存。二十五年，知县伍匡世修复六处。三十九年，知县李一凤重修，添建二处，共八处。崇祯三年，知县袁国衡重建窝铺二十四处。六年，知县王立准重建“《四城门》楼。”

皇清顺治六年，署县事孙之翰、驻防张光荣增修雉。

堞窝铺数处。十二年海乱，拆毁。十三年五月，知县刘一蛟仍前址筑之，五旬报竣；表其门：东曰“朝天” 、南曰“迎薰” 、西曰“挹爽” 、北曰“拱极” 、云

诏安县城池　，在宋为南诏场，又为沿边巡检寨。元至正甲午，右丞罗良命屯营陈君用砌筑石城六百四十五丈，高一丈二尺，东临溪，西、南、北依山，凿干壕而已。明初，置为把截所，寻罢。正统十四年，邓寇猖獗，漳寇乘之，攻围八阅月，耆老许尚端、涂膺等与众力御之。既而潮兵至，城赖以全。弘治十七年设南诏守御千户所，始拓城西偏而广之，砌以石，围一千三百六十丈，《高》

一丈六尺。嘉靖九年设县，遂为县城。十二年，知县何春，二十八年，知县李尚理皆重修。三十七年，知县龚有成增高城垣三尺，筑南门月城，东西南北畔各筑敌台，浚壕四周，半通海潮。四十二年，知县梁士楚仍筑外城，周围长一千二百馀丈。及筑西关城，围三百馀丈，内外壮固，邑人赖之。迨后承平，居民筑室壕上为市舍。崇祯八年，知县王政岐奉文清濬，潮水复通。十年，署印通判朱统铉复增城濬壕，申禁“不许向后再行筑室壕上。”

皇清顺治十二年，为“海寇”所堕。十三年，知县欧阳明、

宪更筑

海澄县城池　：先是，嘉靖三十六年地方寇乱，军门阮鹗令民筑土堡，议合八、九二都共围，跨溪为桥，筑垣其上。委通判汪铨督民出力，筑灰土垣内外厚一丈有奇，高一丈八尺，马道覆石坂外环河，阔二丈，已颇就绪。次年，倭至遂辍。继以土恶煽乱，据为巢穴。隆庆元年设县，将二都分为二堡。八都东北一带，仍其旧垣而修葺之。西边沿溪一带，亦令筑灰土垣，与旧垣相连。南边一带为草坂堡附焉。隆庆四年，本府知府罗青霄议以南北相距丈数倍，东西有乖形胜，且不便防守，乃撤草坂堡缩入。又于东边拓民地，若于动支官银，召匠砌石，知县王糓又于丁粮内派征佐之。始工于隆庆五年十一月，讫工于六年八月。周围长五百二十二丈零，高二丈一尺。月城三重，窝铺一十有二，垛口二千四十有五。门四：东曰“清波” ，西曰“环桥” ，南曰“扬威” ，北曰“拱极。” 至万历六年，知县周祚改西为“通津” ，南为“耀德” ，北为“承恩。” 十年，知县瞿寅改南曰“万峰雄峙” ，北曰“大海朝宗。” 于东北筑晏海楼，以障海口东北之虚。乙未，知县毛鸣凤议再拓不果。乃仍旧增高三尺，改大东门为小门，新亭小东门为大门，题曰“迎阳” ，往来便之。小东门知县龙国禄题曰《观海》。天启二年，知县刘斯徕筑东北一关，中为复壁，上通马道，连港口堡。

皇清顺治九年正月，叛将赫文兴以县献《海寇》入据。

“增炮台一座，复设月城于南、东二门，《形家》目为扼吭。仍于四城增筑圆台五处，安置炮位。又廓腰城，自中权关袤亘十馀里，南腰城外另添灰砾月城一圈，压阻龙脉港口堡过溪桥头，并筑月城，浚月沟。腰城之外，坏民舍，掘坟墓，浚沟通潮，如其城而周之，开东北闸，建澄波之门，吐纳于海，断地脉，塞咽喉。” 迨康熙二十七年，知县胡鼎建议佥同详请督抚，复还东南向，开其所闭串门，去其新设曲、叠两门，生气始复。然大东谯楼修改狭小，四城窝铺毁无一存，有待修葺。四十一年，知县陈世仪以晏海楼久坏，复重建之。四十六年，邑人以西门月城有妨。

文庙具呈请拆不果，至今未复原制云。

宁洋县城池　，隆庆元年新设城垣，高一丈八尺，厚一丈五尺，周围四百八十丈，甃以砖石，为女墙。门四：东曰“翔凤” ，西曰“登云” ，南曰“瑞麟” ，北曰“佩玉” ，各因所向为名，各有敌楼。东门一带有泸沟，西南北三面以溪为池。万历元年，知县柳如梁增设窝铺四所。六年，知县邓于蕃濬北城壕，达于大溪。十四年，知县陈德言复更城门额，东曰“瑞应” ，西曰“文明” ，南曰“清波” ，北曰“翔凤。”

皇清顺治十一年，土寇郑鹏猖獗，烧东南二城门官

民之居皆烬。十三年，知县萧亮莅任，重建二城门，并架敌楼各三间，修旧窝铺四所，以便守望。后因淋雨，城楼多为倒塌。康熙二十三年，知县李文然重修。二十八年，知县沈荃增修城垣窝铺，而圉始固。